 Hadaba iyadoo sidaasi fiican la isu dhaliilo ayaa waxa wadanka ku soo noqday nin reer Kenya ah oo asalkiisu ka soo jeedo Somaliland wuxuuna noqday ninkii u horeeyey ee hadalka iyo dhaliilaha maryihii saaraa ka rogay, waxyaabaha ugu badan ee uu ninkaasi ku bilaabay caydiisa aan la qarsana waxa uu ku soo qaaday Axmed Maxamud Siilaanyo oo aynu wada ogayn sidii uu badheedhka ugu caayi jiray, hadaba aniga oo aan ku noqonayn taariikhdaasi waxaan odhan karaa aflagaadadaasi waa ta uu ku helay mansabka wasiirka aan dhicin, madaama uu cay ku soo fuulay kursiga wasiirnimo waata sababta u ah inuu cay ku difaaco riyaale si uu u sii joogo tusaale usoo qaad laba nin oo ay isku beel ka soo wada jeedaan oo uu ku qaaday weerar aan geedna loogu soo gaban, midi waa tii uu ku qaaday Cabdi Aw Daahir ee uu ku tilmaamay nin geel jire ah laakiin uu iska indho tiray aqoontiisa iyo heerka ay gaadhsiisantahay. 